cyanic-selkie/wikianc huggingface dataset:
উমাইয়াদের গল আক্রমণ
সেপটিম্যানিয়ার হাতছাড়া
শেষ পর্যন্ত এই ফরাসি রাজাই গথিক আইনকে সম্মান করার এবং গথিক আভিজাত্য ও জনগণের আনুগত্য অর্জনের পর ৭৫৯ সালে নারবোন দখলে নিতে সক্ষম হন, এইভাবে দক্ষিণ গলে মুসলিম উপস্থিতির অবসান ঘটে। তদ্ব্যতীত, পেপিন রাউসিলনকে পরাস্ত করার পরপরই তাঁর সমস্ত যুদ্ধের প্রচেষ্টা ডুচি অফ অ্যাকুইটাইনের বিরুদ্ধে করেছিলেন।
তোচিগি প্রশাসনিক অঞ্চল
তোচিগি প্রশাসনিক অঞ্চল (栃木県? তোচিগি কেন্‌) হল জাপানের মূল দ্বীপ হোনশুর কান্তোও অঞ্চলের অন্তর্গত একটি প্রশাসনিক অঞ্চল। এর রাজধানী উৎসুনোমিয়া নগর।
উমাইয়াদের গল আক্রমণ
সেপটিম্যানিয়ার হাতছাড়া
পেপিনের ছেলে শার্লমাইন সেপ্টিম্যানিয়া এবং পিরেনিসের বাইরে সাম্রাজ্যের রক্ষণাত্মক সীমানা প্রসারিত করার ফ্রাঙ্কিশ লক্ষ্য পূরণ করেন, যা উমাইয়া আমিরাত এবং ফ্রাঙ্কিয়ার মধ্যে একটি শক্তিশালী বাধা রাষ্ট্র তৈরি করে। "স্প্যানিশ মার্চ" নামে পরিচিত এই বাফার জোনটি রেকনকুইস্তার জন্য একটি ফোকাস হয়ে উঠবে।
তোচিগি প্রশাসনিক অঞ্চল
তোচিগির নিক্কো নগরের বৌদ্ধ ও শিন্তো মন্দিরগুলি ইউনেস্কো বিশ্ব ঐতিহ্যবাহী স্থানের মর্যাদা পেয়েছে। অন্যান্য বিখ্যাত অংশের মধ্যে আছে নাসু ও কিনুগাওয়ার উষ্ণ প্রস্রবণ, স্থানীয় সাকে ও স্কি রিসর্ট। জাপানের রাজপরিবার নাসু অঞ্চলে একটি ভিলার মালিক। নাসু-শিওবারা অন্যতম শিন্‌কান্‌সেন স্টেশন।
উমাইয়াদের গল আক্রমণ
উত্তরাধিকার
উইমাইয়া শাসনের দলে স্থানীয় শব্দভাণ্ডারে আরবি শব্দ ধার করা হয়। যেমন তর্জমান (অনুবাদক) যা প্রোভেনসালে ড্রোগমান হয়ে যায় এবং "পার লে ট্রুচমেন্ট দে" অভিব্যক্তিতে এখনও ব্যবহৃত হয়। শাহা' (আলোচনা করতে), যা হয়ে ওঠে "শাহাবিয়া"। কিছু জায়গার নাম আরবি থেকে নেওয়া হয়েছে, বা অতীতের মুসলিম বসবাসের স্মৃতিতেও উদ্ভূত হয়েছিল, যেমন রামাতুয়েল এবং সেন্ট-পিয়ের দে ল'আলমানারে (আল-মানার অর্থাৎ 'বাতিঘর' থেকে)।
তোচিগি প্রশাসনিক অঞ্চল
ইতিহাস
মেইজি পুনর্গঠনের আগে তোচিগি প্রশাসনিক অঞ্চল শিমোৎসুকে প্রদেশ নামে পরিচিত ছিল।
পঞ্চদশ শতাব্দীর প্রথম ভাগে জাপানের উচ্চশিক্ষার প্রাচীন প্রতিষ্ঠান আশিকাগা গাক্কোও পুনঃপ্রতিষ্ঠিত হয়। ষোড়শ শতাব্দী নাগাদ এর মোট ছাত্রসংখ্যা দাঁড়ায় ৩০০০ জনে। সন্ত ফ্রান্সিস জেভিয়ার বিশ্বের কাছে আশিকাগাকে জাপানের সেরা বিশ্ববিদ্যালয় হিসেবে তুলে ধরেন।
সপ্তদশ শতাব্দীতে তোকুগাওয়া ইয়েআসুর মৃত্যুর পর ১৬১৭ খ্রিঃ নিক্কোতে তোওশোও-গু তীর্থ স্থাপন হয়। এই স্থানটিকে শোগুনরা ইয়েআসুর অর্চনাস্থল হিসেবে নির্ধারণ করেছিলেন। এই তীর্থ নিক্কোকে দেশের অন্যতম গুরুত্বপূর্ণ স্থানে পরিণত করে। তোকুগাওয়া শোগুনতন্ত্র নিক্কো ও এদো নগরের সংযোগকারী সড়ক নিক্কো-কাইদোর (日光街道)অংশবিশেষ নির্মাণ করেন এবং বিশাল শোভাযাত্রা সহকারে তাদের প্রতিষ্ঠাতা ইয়েআসুর পূজার ব্যবস্থা করেন।
উনবিংশ শতাব্দীর শেষভাগে তোকুগাওয়া শোগুনতন্ত্রের পতন ও মেইজি পুনর্গঠন সংঘটিত হয়। নতুন প্রশাসনিক অঞ্চল ব্যবস্থায় ১৮৭৩ খ্রিঃ উৎসুনোমিয়া ও তোচিগি প্রশাসনিক অঞ্চল দুটির সংযুক্তির পর তোচিগি নগরে রাজধানী স্থাপিত হয়। ১৮৮৪ নাগাদ রাজধানী উৎসুনোমিয়ায় স্থানান্তরিত হয়।
২০১১ এর নিউক্লীয় দুর্ঘটনার পর তোচিগির তেজস্ক্রিয় বিকিরণের মাত্রা সাময়িকভাবে স্বাভাবিকের ৩৩ গুণ উপরে উঠে গিয়েছিল।
ভূগোল
স্থলবেষ্টিত তোচিগি প্রশাসনিক অঞ্চলের অবস্থান কান্তোও অঞ্চলের উত্তর ভাগে। এর পার্শ্ববর্তী অন্যান্য প্রশাসনিক অঞ্চলগুলি হল ইবারাকি, গুন্‌মা, সাইতামা ও ফুকুশিমা।
তোচিগির কেন্দ্রে রয়েছে জাপানের বৃহত্তম সমভূমি কান্তোও সমতলের অংশবিশেষ। উচ্চতম পর্বতশৃঙ্গগুলি হল শিরানে (২৫৭৮ মি), নান্তাই (২৪৮৪ মি) ও নাসুদাকে (১৯১৭ মি)। এগুলি উত্তরে অবস্থিত। এই অঞ্চল থেকে উৎপন্ন হয়ে কিনুগাওয়া, নাকাগাওয়া ও ওয়াতারাসে নদী দক্ষিণবাহিনী হয়ে কান্তোও সমতলের মধ্য দিয়ে তোচিগির সীমানার বাইরে প্রশান্ত মহাসাগরে মিশেছে।
২০১২ র এপ্রিলের হিসেব অনুযায়ী তোচিগি প্রশাসনিক অঞ্চলের মোট ভূমির ২১ শতাংশ সংরক্ষিত উদ্যান। এর মধ্যে আছে নিক্কো ও ওযে জাতীয় উদ্যান এবং আটটি প্রশাসনিক আঞ্চলিক উদ্যান।
মাধ্যমিক স্কুল সার্টিফিকেট
সেকেন্ডারি স্কুল সার্টিফিকেট বা এস.এস.সি. বা মাধ্যমিক স্কুল সার্টিফিকেট হলো বাংলাদেশের দশম শ্রেণীর ছাত্র-ছাত্রীদের জন্য প্রযোজ্য একটি গণপরীক্ষা। মাদ্রাসার ছাত্রদের জন্য প্রদানকৃত সমমানের সনদকে বলা হয় দাখিল পরীক্ষা। এই পরীক্ষায় উত্তীর্ণদের সেকেন্ডারি স্কুল সার্টিফিকেট প্রদান করা হয় এবং তাদের একাদশ শ্রেণীতে ভর্তির সুযোগ দেয়া হয়। এই পরীক্ষা মাধ্যমিক পরীক্ষা হিসেবেও পরিচিত।
পরীক্ষা পরিচালনা
সেকেন্ডারি স্কুল সার্টিফিকেট পরীক্ষা বাংলাদেশে সমগ্র দেশব্যাপী নয়টি শিক্ষা বোর্ডের অধীনে একযোগে অনুষ্ঠিত হয়। পরীক্ষার্থীদের তাদের প্রবেশপত্র নিজ নিজ প্রতিষ্ঠান প্রধানের নিকট থেকে পরীক্ষা আরম্ভের কমপক্ষে তিন দিন পূর্বে সংগ্রহ করতে হয়। পূর্ব ঘোষিত সময়সূচি ও কার্যক্রম অনুযায়ী নির্ধারিত পরিক্ষা কেন্ত্রসমূহে পরীক্ষা গ্রহণ করা হয়। সৃজনশীল ও বহুনির্বাচনী পরীক্ষার জন্য আলাদা আলাদা উত্তরপত্র ব্যবহার করতে হয়। পরীক্ষার্থীদেরকে তাদের নিজ নিজ উত্তরপত্রের ওএমআর ফরমে তার পরীক্ষার রোল নম্বর, রেজিস্ট্রেশন নম্বর, বিষয় কোড ইত্যাদি যথাযথভাবে লিখে বৃত্ত ভরাট করতে হয়। যেহেতু ওএমআর ফরম ওএমআর মেশিন দিয়ে যাচাই করা হয় তাই উত্তরপত্র ভাঁজ করার ব্যাপারে নিষেধাজ্ঞা থাকে। পরীক্ষার্থীকে প্রত্যেক বিষয়ে স্বাক্ষরলিপিতে অবশ্যই স্বাক্ষর করতে হয় কেননা এর দ্বারা নিশ্চিত হওয়া যায় পরীক্ষার্থী পরীক্ষায় অংশ নিয়েছেন কিনা। প্রত্যেক পরীক্ষার্থী কেবল নিবন্ধনপত্রে বর্ণিত বিষয় বা বিষয়সমূহের পরীক্ষায় অংশগ্রহণ করতে পারবে। কোনো অবস্থায়ই ভিন্ন বিষয়ে পরীক্ষায় অংশগ্রহণ করা যায় না, কিংবা করলে তা বাতিল বলে গণ্য হয়। পরীক্ষার্থীরা পদার্থবিদ্যা, গণিত বা অনুরূপ অন্যান্য বিষয়ের পরিক্ষার জন্য প্রয়োজনীয় সাধারণ সায়েন্টিফিক ক্যালকুলেটর ব্যবহার করতে পারে। পরীক্ষায় নকল ঠেকাতে পরীক্ষা কেন্দ্রের সচিব ব্যতীত অন্য কারোই পরীক্ষা-কেন্দ্রে মোবাইল ফোন ব্যবহারে অনুমতি থাকে না। পরীক্ষার ফল প্রকাশের ১০ দিনের মধ্যে পুনঃনিরীক্ষণের জন্য এসএমএস-এর মাধ্যমে আবেদন করার সুযোগ থাকে।
ঝাব্স-দ্রুং-দ্কার-পো
ঝাব্স-দ্রুং-দ্কার-পো তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
লাল কুঠি পাক দরবার শরিফ
লাল কুঠী পাক দরবার শরীফ (ইংরেজি: Laal Kothi Paak Darbar Sharif) হলো খাজা সাইফুদ্দিন নকশবন্দী মুজাদ্দিদীর (ইন্নতপুরী) কবরের উপরে নির্মিত একটি সূফী মাজার। এটি বাংলাদেশের ময়মনসিংহ জেলায় অবস্থিত।   এই মাজারটি ময়মনসিংহে মওলিদ শোভাযাত্রার জন্য পরিচিত।
ইতিহাস
লাল কুঠী পাক দরবার শরীফের মূল ভবনটি ১৯২২ সালে ব্রিটিশ সংস্থা ডেভিড দ্বারা নির্মিত হয়েছিল। পরবর্তীতে খাজা এই জমিটি কিনেছিলেন এবং তার মুজাদ্দিদীয়া তরিকত মিশন শুরু করেছিলেন।
সিন্ধু বিভাগ
সিন্ধু বিভাগ হল সিন্ধুতে অবস্থিত ব্রিটিশ রাজ্যের একটি প্রশাসনিক বিভাগ।
ইতিহাস
প্রথম অ্যাংলো-আফগান যুদ্ধের পর ব্রিটিশ সাম্রাজ্যের প্রতি বিদ্বেষী সিন্ধু শাসকদের বিদ্রোহ দমন করার জন্য তৎকালীন মেজর-জেনারেল চার্লস নেপিয়ার এর নেতৃত্বে ব্রিটিশ ভারতীয় বিজয়ের পর ১৮৪৩ সালে ব্রিটিশ ভারতের বোম্বে প্রেসিডেন্সী এই অঞ্চলটি সংযুক্ত করে। এই প্রধানদের বিরুদ্ধে নেপিয়ার অভিযানের ফলে মিয়ানির যুদ্ধ এবং হায়দ্রাবাদের যুদ্ধের জয় লাভ হয়।
১৯৩৬ সালের ১লা এপ্রিল বোম্বে প্রেসিডেন্সি থেকে সিন্ধু বিভাগ আলাদা করা হয়।
মাইকেল ব্রেসওয়েল (ক্রিকেটার)
মাইকেল ব্রেসওয়েল (জন্ম ১৪ ফেব্রুয়ারি ১৯৯১) নিউজিল্যান্ডের একজন ক্রিকেটার যিনি ওয়েলিংটনের হয়ে খেলেন। তিনি প্রাক্তন টেস্ট ক্রিকেটার ব্রেন্ডন ব্রেসওয়েল এবং জন ব্রেসওয়েল এর ভাতিজা এবং বর্তমান আন্তর্জাতিক খেলোয়াড় ডগ ব্রেসওয়েল এবং কৌতুক অভিনেতা মেলানি ব্রেসওয়েলের চাচাতো ভাই। তিনি ডুনেডিনের কাভানাঘ কলেজে পড়ালেখা করেন। ২০২২ সালের মার্চ মাসে নিউজিল্যান্ডের হয়ে তার আন্তর্জাতিক অভিষেক হয়।
কর্মজীবন
২০১৮ সালের জুন মাসে, ২০১৮-১৯ মৌসুমের জন্য ওয়েলিংটনের সাথে চুক্তিবদ্ধ হন। ২০২০ সালের মার্চে ২০১৯-২০ প্লাঙ্কেট শিল্ড মৌসুমের ৬ষ্ঠ রাউন্ডে ব্রেসওয়েল প্রথম শ্রেণীর ক্রিকেটে তার প্রথম পাঁচ উইকেট শিকার করেন।
২০২০ সালের জুনে, ২০২০-২১ ঘরোয়া ক্রিকেট মৌসুমের আগে ওয়েলিংটন তাকে একটি চুক্তির প্রস্তাব দেয়। ৮ জানুয়ারী ২০২২-এ, ২০২১-২২ সুপার স্ম্যাশ প্রতিযোগিতায়, ব্রেসওয়েল সেন্ট্রাল স্ট্যাগসের বিরুদ্ধে ওয়েলিংটন ফায়ারবার্ডসের হয়ে অপরাজিত ১৪১ রান করেন। এটি ছিল নিউজিল্যান্ডে টি-টোয়েন্টি ক্রিকেট ম্যাচে সর্বোচ্চ স্কোর।
২০২২ সালের মার্চ মাসে, ব্রেসওয়েলকে নেদারল্যান্ডসের বিরুদ্ধে তাদের হোম সিরিজের জন্য নিউজিল্যান্ডের একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০আই) স্কোয়াডে নাম দেওয়া হয়েছিল। নিউজিল্যান্ডের হয়ে নেদারল্যান্ডসের বিপক্ষে ২৯ মার্চ ২০২২ তারিখে তার ওডিআই অভিষেক হয়। ২০২২ সালের মে মাসে, ব্রেসওয়েলকে ইংল্যান্ড সফরের জন্য নিউজিল্যান্ডের টেস্ট স্কোয়াডে নাম দেওয়া হয়েছিল। ১০ জুন ২০২২ তারিখে ইংল্যান্ডের বিপক্ষে নিউজিল্যান্ডের হয়ে তার টেস্ট অভিষেক হয়।
২০২২ সালের জুলাইয়ে, আয়ারল্যান্ডের বিপক্ষে সিরিজের প্রথম ম্যাচে, ব্রেসওয়েল ওডিআই ক্রিকেটে তার প্রথম সেঞ্চুরি করেন। ব্রেসওয়েল ১৮ জুলাই ২০২২-এ আয়ারল্যান্ডের বিপক্ষে নিউজিল্যান্ডের হয়ে টি-টোয়েন্টিতে অভিষেক করেন। দুই দিন পর, আয়ারল্যান্ডের বিপক্ষে সিরিজের পরের ম্যাচে, ব্রেসওয়েল একটি আন্তর্জাতিক ম্যাচে প্রথম ওভারে বোলিং করে টি২০আই ক্রিকেটে তার প্রথম হ্যাটট্রিক করেন।
২০২৩ সালের জানুয়ারিতে, ভারতের বিপক্ষে সিরিজের প্রথম ম্যাচে ব্যাট করার সময় ব্রেসওয়েল ওডিআই ক্রিকেটে নিউজিল্যান্ডের হয়ে তৃতীয় দ্রুততম সেঞ্চুরি করেন। সাত নম্বর বা তার নিচে ব্যাট করতে গিয়ে একের বেশি সেঞ্চুরি করা একমাত্র ব্যাটসম্যান হিসেবে তার এবং এমএস ধোনির রেকর্ড এখন বরাবর।
আইপিএল ২০২৩-এর জন্য, তিনি রয়্যাল চ্যালেঞ্জার্স ব্যাঙ্গালোর দলে আহত উইল জ্যাকসের বদলি হিসেবে চুক্তিবদ্ধ হন।
ইউজেবল ব্রাউজার
ইউজেবল (Uzbl) ইউনিক্স দর্শন ও সিম্পলিসিটি লালন করা একটি ফ্রি ও ওপেন সোর্স মিনিমালিস্ট ওয়েব ব্রাউজার। ২০০৯ সালের প্রথম দিকে এর উন্নয়ন শুরু হয় কিন্তু এখনও একে ডেভেলপাররা আলফা স্টেজে রয়েছে বলে মনে করেন। ইউজেবলের মূল উপাদানগুলো সিতে লিখা হয়েছে, কিন্তু অন্যান্য ভাষাও ব্যবহার করা হয়েছে, বিশেষত পাইথন। ইউজেবল প্রকল্পের সমস্ত অংশই ফ্রি লাইসেন্সের অধীনে প্রকাশিত, প্রধানত গ্নু জেনারেল পাবলিক লাইসেন্স সংস্করণ ৩।
"ইউজেবল" শব্দ থেকে "Uzbl" শব্দটি এসেছে।
উন্নয়নের প্রাথমিক ধাপে হলেও, মিনিমালিস্ট ব্রাউজার হিসেবে এর বেশ খ্যাতি রয়েছে।
ইয়োকো মিতা
ইয়োকো মিতা (三田 ゆう子) হলেন জাপানি কন্ঠ শিল্পী। তিনি জাপানি অ্যানিমে সিরিজে কন্ঠ প্রদান করেন। তার শখ টেনিস এবং স্কিইং করা। তিনি ট্যালেন্ট ম্যানেজমেন্ট ফার্ম অওনি প্রোডাকশনে নিযুক্ত আছেন।
উত্তর আমেরিকার ইতিহাস
থাম্ব|উত্তর আমেরিকা । উত্তর আমেরিকার ইতিহাস বলতে মহাদেশ টিতে মানুষের বসতি স্থাপন ও জীবনযাপনের ইতিহাসকে বোঝানো হয়েছে। বেশিরভাগ বিশেষজ্ঞ মনে করেন যে আজ থেকে ৪০ হাজার থেকে ১৭ হাজার বছর আগের কোনও সময়ে মানুষেরা বেরিং প্রণালী পাড়ি দিয়ে এশিয়া মহাদেশ থেকে উত্তর আমেরিকা মহাদেশে প্রবেশ করে। তবে সাম্প্রতিক কিছু প্রত্নতাত্ত্বিক আবিষ্কার তারা হয়ত আরও বহু আগে, আজ থেকে প্রায় দেড় লক্ষ বছর আগেই এই মহাদেশে পদার্পণ করেছিল। এই আদি অভিবাসীরা মহাদেশের বিভিন্ন অঞ্চলে বসতি স্থাপন করে। উত্তরে ইনুইট জাতি, দক্ষিণে আজটেক ও মায়া জাতির লোকেরা এদের মধ্যে উল্লেখযোগ্য। এই জাতিগুলি একে অপরের থেকে বিচ্ছিন্নভাবে জীবনযাপন করত এবং তাদের প্রত্যেকের নিজস্ব সংস্কৃতি, সভ্যতা ও জীবনধারা ছিল। এশিয়া ও ইউরোপের বিভিন্ন জাতিদের সাথে তুলনা করলে আদিবাসী আমেরিকান জাতিগুলির নিজেদের মধ্যে আন্তঃযোগাযোগ ও বাণিজ্য তেমন ছিল না।
১০ম শতকে ইউরোপের নর্স জাতির লোকেরা প্রথম আটলান্টিক মহাসাগর পাড়ি দিয়ে উত্তর আমেরিকা মহাদেশের উত্তর-পূর্ব উপকূলে অবতরণ করে, তবে তারা কিছুদিন পরেই বসতিগুলি পরিত্যাগ করে ও উত্তর আমেরিকার সন্নিকটবর্তী দ্বীপ গ্রিনল্যান্ডে স্থায়ী বসতি গাড়ে। ১৫শ শতকের শেষদিকে ইউরোপীয় বিভিন্ন শক্তি আমেরিকা মহাদেশ পুনরায় "আবিষ্কার" করে এবং শীঘ্রই এখানে বিভিন্ন ইউরোপীয় দেশের লোক গণহারে অভিবাসন শুরু করে। তাদের চাপে আদিবাসী আমেরিকানদের হটে যেতে হয়। শেষ পর্যন্ত উত্তর আমেরিকা তিনটি প্রধান ইউরোপীয় শক্তির উপনিবেশ হিসেবে ভাগ হয়ে যায়। এরা হল স্পেন, ফ্রান্স ও যুক্তরাজ্য। উপনিবেশগুলি প্রথমে মহাদেশের বিভিন্ন সম্পদ আহরণের ব্যাপারে একে অপরের সাথে যুদ্ধবিগ্রহে লিপ্ত হয়। ধীরে ধীরে তারা নিজেদের স্বাধীনতার ব্যাপারে আগ্রহী হয়ে ওঠে। প্রথমে মার্কিন বিপ্লব এবং তারপরে মেক্সিকোর স্বাধীনতা যুদ্ধ ১৮শ ও ১৯শ শতকে দুইটি নতুন স্বাধীন রাষ্ট্রের জন্ম দেয় --- মার্কিন যুক্তরাষ্ট্র ও মেক্সিকো। এরপর ১৮৫৭ সালে কানাডীয় পরিরাজ্যসংঘ হলে আধুনিক উত্তর আমেরিকার রাজনৈতিক মানচিত্র স্থিতিশীলতা লাভ করে।
পাকিস্তানের সাধারণ নির্বাচন, ১৯৮৫
১৯৮৫ সালের ২৮ ফেব্রুয়ারি পাকিস্তানে সাধারণ নির্বাচন অনুষ্ঠিত হয়েছিল। নির্দলীয় ভিত্তিতে অনুষ্ঠিত এই নির্বাচনটি প্রায় ১,৩০০ প্রার্থী প্রতিদ্বন্দ্বিতা করেছিলেন। ভোটার ভোটদান ছিল ৫২.৯৩%।
ঢাকা-৩২
ঢাকা-৩০ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।
ইতিহাস
ঢাকা-৩০ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নারা যুগ
নারা যুগ (奈良時代) হল জাপানের ইতিহাসে ৭১০ থেকে ৭৯৪ খ্রিষ্টাব্দ পর্যন্ত স্থায়ী একটি যুগ। সম্রাজ্ঞী গেন্‌মেই বর্তমান নারা শহরে হেইজো-কিও নামে নতুন রাজধানী স্থাপন করেন। ৭৪০ থেকে ৭৪৫ খ্রিঃ এই পাঁচ বছরের জন্য রাজধানী অন্যত্র স্থানান্তর করা হয়েছিল, কিন্তু ৭৮৪ খ্রিঃ সম্রাট কান্‌মু নাগাওকা-কিও নামক নতুন রাজধানী স্থাপনের আগে পর্যন্ত অবশিষ্ট নারা যুগে হেইজো-কিও নগরই জাপানি সভ্যতার প্রাণকেন্দ্র হয়ে থাকে। অবশেষে সম্রাট কান্‌মু ৭৯৪ খ্রিঃ হেইআন-কিও নগরে (বর্তমান কিয়োতো) রাজধানী স্থাপন করলে হেইআন যুগ আরম্ভ হয়।
সমসাময়িক জাপানি সমাজ ছিল প্রধানত গ্রামকেন্দ্রিক ও কৃষিভিত্তিক। অধিকাংশ গ্রামের ধর্মবিশ্বাস ছিল পূর্বপুরুষ ও প্রকৃতির শক্তিসমূহের পূজার্চনা তথা শিন্তো ধর্মের অনুসারী।
চীনের তাং রাজধানী চাং আনের আদলে নারা নগরের রাজধানীটি নির্মিত হয়। অন্যান্য বহু দিক দিয়েও সমসাময়িক জাপান চীনের অনুসরণ করত। এই প্রবণতারই একটি প্রকাশ হল জাপান কর্তৃক চীনা চিত্রাক্ষর বা কাঞ্জি সমূহের জাপানি ভাষায় আগমন এবং বৌদ্ধধর্মের আগমন।
নেক্সাস টেলিভিশন
নেক্সাস টেলিভিশন এস আলম গ্রুপ অব ইন্ডাস্ট্রিজ দ্বারা মালিকানাধীন একটি বাংলাদেশী বাংলা ভাষার স্যাটেলাইট এবং কেবল টেলিভিশন চ্যানেল। এটি ২০২১ সালের ৩০ জুলাইতে সম্প্রচার শুরু করে, এবং এটি বাংলাদেশের প্রথম বাস্তব তথ্যভিত্তিক টেলিভিশন চ্যানেল। বাংলাদেশের অন্যান্য টেলিভিশন চ্যানেলের বিপরীতে, এটি কোনো নাটক, চলচ্চিত্র, এবং সংবাদ অনুষ্ঠান প্রচারিত করে না।
২০১৩ সালে প্রাথমিকভাবে চ্যানেলটি "রংধনু টেলিভিশন" হিসেবে বাংলাদেশ টেলিযোগাযোগ নিয়ন্ত্রণ কমিশন দ্বারা অনুমোদিত হয়, এবং পরে ২০২০ সালে এটি এর বর্তমান নামে পরিবর্তন করা হয়। ২০২০ সালের ৮ মার্চে আন্তর্জাতিক নারী দিবস উপলক্ষে নেক্সাস টেলিভিশন দুই দিনের জন্য অনুষ্ঠিত 'নারী উদ্যোক্তা মেলা' সংগঠিত করেছে গুলশানে এর কার্যালয়ে, এবং চ্যানেলে এটি সরাসরি সম্প্রচার করা হয়েছে।
দাখিল পরীক্ষা
দাখিল পরীক্ষা হল বাংলাদেশের আলিয়া মাদ্রাসার একটি সরকারি পরীক্ষা, এটি বাংলাদেশ মাদ্রাসা শিক্ষাবোর্ডের অধীনে গ্রহণ করা হয়। এই পরীক্ষাকে বাংলাদেশ সরকার ও মাদ্রাসা শিক্ষাবোর্ড কর্তৃক কর্তৃক এসএসসি পরীক্ষার সমমান দেওয়া হয়েছে। এই পরীক্ষায় অংশ নিতে হলে দশম শ্রেণীতে বাংলাদেশ মাদ্রাসা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।
রোজেস আর রেড
"রোজেস আর রেড" (Roses Are Red) একটি বিখ্যাত শিশুতোষ ছড়া। ছড়াটির রৌড লোকগান ভুক্তি নম্বর ১৯৭৯৮। সাধারণভাবে এটি ভালোবাসা প্রকাশ করতে বলা হয়ে থাকে। "Roses are red, Violets are blue, Sugar is sweet, And so are you."
উৎপত্তি
"রোজেস আর রেড" কবিতার ছন্দমিলের সাথে এডমুন্ড স্পেনসারের মহাকাব্য দ্যা ফেইরি কুইন'র (১৫৯০) মিল পাওয়া যায়: "It was upon a Sommers shynie day, When Titan faire his beames did display, In a fresh fountaine, farre from all mens vew, She bath'd her brest, the boyling heat t'allay; She bath'd with roses red, and violets blew, And all the sweetest flowres, that in the forrest grew."
১৮৭৪ সালে গ্যামার গার্টন গার্ল্যান্ড নামক শিশুতোষ ছড়া-সংকলনে আদি ভালোবাসা দিবসের কবিতার সাথে সাদৃশ্যপূর্ণ এমন একটি শিশুতোষ ছড়ার উল্লেখ পাওয়া যায় : "The rose is red, the violet's blue, The honey's sweet, and so are you. Thou are my love and I am thine; I drew thee to my Valentine: The lot was cast and then I drew, And Fortune said it shou'd be you."
ভিক্টর হুগো স্পেনসারের পরিচিত ছিলেন বলে জানা যায়। কিন্তু তিনি সম্ভবত ইংরেজি শিশুতোষ ছড়াটি জানতেন না, অন্তত ১৮৬২ পর্যন্ত, যখন তিনি তার বিখ্যাত উপন্যাস লা মিজারেবল প্রকাশ করেন। হুগো ছিলেন একাধারে একজন কবি এবং ঔপন্যাসিক। উপন্যাসটির বয়ানে অনেকগুলো গানও পাওয়া যায়। উপন্যাসের একটি চরিত্র ফন্তিন এক পর্যায়ে এই ছত্রটি গেয়ে ওঠে (ইংরেজি অনুবাদ): "We will buy very pretty things A-walking through the faubourgs. Violets are blue, roses are red, Violets are blue, I love my loves."
ছত্রটি অনুবাদে আদিরূপের কর্নফ্লাওয়ার("ব্লুয়েট")কে 'ভায়োলেট' (খয়েরি) দিয়ে এবং 'রেড' (লাল)কে 'পিংক' (গোলাপি) দ্বারা প্রতিস্থাপন করা হয় এবং এই রূপান্তর ছত্রটিকে মূল ইংরেজি কবিতার সাথে আরো সাদৃশ্যপূর্ণ করে তোলে।
আদি ফরাসি ছড়ার শেষ দুই লাইন এরকম: "Les bleuets sont bleus, les roses sont roses, Les bleuets sont bleus, j'aime mes amours."
- লা মিজারেবল, ফন্তিন, ষষ্ঠ অধ্যায়
লোকতত্ত্বচর্চা
কবিতাটির একাধিক বিদ্রূপাত্মক রূপ এর মধ‌্যেই বৃহৎ জনসমষ্টিতে প্রচলিত রয়েছে। তার মধ্যে: "Roses are red. Violets are blue. Onions stink. And so do you."
লোকগীতি গায়ক রজার মিলার তার বিখ্যাত ড্যাং মি'তে (১৯৬৪) ছড়াটির প্যারোডি প্রকাশ করেন এভাবে: "They say roses are red and violets are purple Sugar's sweet and so is maple syruple. [sic]"
মার্ক্স ব্রাদার্সের চলচ্চিত্র হর্স ফিদারসে চিকো মার্ক্সকে যকৃতের সিরোসিস রোগের লক্ষণ এভাবে বর্ণনা করতে দেখা যায়: "Cirrhosis are red, so violets are blue, so sugar is sweet, so so are you."
বেনি হিল এর ভাষান্তরণে: "Roses are yellow Violets are bluish If it weren't for Christmas We'd all be Jewish"
নাজিব রাজাক
নাজিবর স্ত্রীর রোসমাহ মনসুরর বিরুদ্ধেও অর্থ পাচার এবং কর ফাঁকির মামলা চলছে।
ডায়ানা ডেভিড
ডায়ানা পিল্লি ডেভিড (জন্ম ২ মার্চ ১৯৮৫ চিরলা, অন্ধ্র প্রদেশ) হলেন একজন একদিনের আন্তর্জাতিক ক্রিকেটার যিনি ভারতের জাতীয় প্রমিলা দলের হয়ে খেলে থাকেন। তিনি একজন ডান-হাতি ব্যাটসম্যান এবং বল করে থাকেন ডান-হাতি অফ-ব্রেক। এখনও পর্যন্ত তিনি ৬টি ওয়ানডে ম্যাচ খেলেছেন এবং ৬ উইকেট লাভ করেছেন।
মার্কসবাদ
মার্কসবাদ (আরো একটি বানান শৈলীঃ মার্ক্সবাদ) ঊনবিংশ শতাব্দীর দার্শনিক, অর্থনীতিবিদ, সাংবাদিক এবং বিপ্লবী কার্ল মার্কস ও ফ্রিডরিখ এঙ্গেলসের তত্ত্বের ওপর ভিত্তি করে গড়ে ওঠা রাজনৈতিক অনুশীলন ও সামাজিক তত্ত্ব। এই তত্ত্বে সামাজিক পরিবর্তনের দ্বান্দ্বিক ও ঐতিহাসিক বস্তুবাদী দৃষ্টিতে সামাজিক দ্বন্দ্ব ও শ্রেণি-সম্পর্ককে ভিত্তি করে সমাজ বিশ্লেষণের বিশ্বদর্শন ও প্রক্রিয়া বয়ান করা হয়েছে। মার্কসবাদী প্রক্রিয়াকে পদ্ধতিগত অর্থনৈতিক পরিবর্তনে শ্রেণিসংগ্রামের ভূমিকা এবং পুঁজিবাদের বিকাশের সমালোচনা ও বিশ্লেষণে অর্থনৈতিক ও সামজিক-রাজনৈতিক জিজ্ঞাসা ও প্রয়োগে ব্যবহার করা হয়।
প্রয়োগিক বিবেচনায় মার্কসবাদ হচ্ছে মালিক শ্রেণির তথা বুর্জোয়া শ্রেণির শোষণ, নির্যাতন, নিপীড়ন তথা মজুরি-দাসত্ব থেকে প্রলেতারিয়েতের বা শ্রমিক শ্রেণির মুক্তির মতবাদ। এটি হচ্ছে বৈজ্ঞানিক তত্ত্ব ও বৈপ্লবিক সাধনক্রিয়ার সামগ্রিক রূপ। ঊনিশ শতকের জার্মান দর্শন, ইংরেজি অর্থশাস্ত্র এবং ফরাসি সমাজতন্ত্র রূপে মানবজাতির যা শ্রেষ্ঠ সৃষ্টি মার্কসবাদ সে সবের বৈধ উত্তরাধিকার। । হেগেলের দর্শন, অ্যাডাম স্মিথ, ডেভিড রিকার্ডোর অর্থনীতি তত্ত্ব এবং ঊনবিংশ শতাব্দীর ফরাসি সমাজতন্ত্রের সমন্বয়ে তিনি সমাজের সমালোচনা করেন যেটাকে তিনি বৈজ্ঞানিক ও বিপ্লবী দাবি করেন। পুঁজি: "রাজনৈতিক অর্থনীতির সমালোচনা'(ডাস কাপিটাল) বইয়ে তার চিন্তার সুসংগত বহিপ্রকাশ ঘটে।
মার্কসবাদের মর্মার্থ
এমিল বার্ণসের মতে মার্কসবাদ হলো এই জগৎ, জীবন এবং তারই অংশ মানব সমাজ সম্পর্কে সাধারণ তত্ত্ব। এই তত্ত্ব মানুষের বাস্তব অভিজ্ঞতার বুনিয়াদের উপর প্রতিষ্ঠিত। যে সব অস্পষ্ট ধারণা এতদিন প্রচলিত ছিলো এবং এখনও আছে মার্কসীয় তত্ত্ব সে সবগুলির বিরোধী। মার্কসের তত্ত্ব তার সমসাময়িক সমাজের ক্ষেত্রে, অর্থাৎ পুঁজিবাদী সমাজের ক্ষেত্রে প্রযুক্ত হয়। মার্কসীয় রাজনীতি তত্ত্ব অর্থনীতি, ইতিহাস ও সামাজিক তত্ত্বের পটভূমিতেই বিবেচ্য। তত্ত্ব হিসেবে মার্কসবাদের কোনো শেষ সীমারেখা নেই; ইতিহাসের যত অগ্রগতি হয় এবং মানুষ অধিকতর পরিমাণে অভিজ্ঞতা অর্জন করতে থাকে ততই মার্কসবাদ সমৃদ্ধ হতে থাকে। মার্কসবাদী দর্শন কোন কঠোরভাবে সংজ্ঞায়িত দর্শনের উপশাখা নয়, কারণ এই দর্শন নানা বৈচিত্র্যপূর্ণ এলাকা যেমন নন্দনতত্ত্ব, নীতিবিদ্যা, সত্তাতত্ত্ব, তত্ত্বীয় মনোবিজ্ঞান, এবং বিজ্ঞানের দর্শনের তার প্রভাব বিস্তৃত করেছে। এছাড়া মার্কসবাদী দর্শন রাষ্ট্রদর্শন এবং ইতিহাসের দর্শনকে সুস্পষ্টভাবে প্রভাবিত করেছে। দর্শনের মার্কসবাদের চাবিকাঠি তার দ্বান্দ্বিক বস্তবাদ এবং এটির সকল চিন্তার লক্ষ্য হচ্ছে রাজনৈতিক অনুশীলনের প্রতি দায়বদ্ধতা।
সার্বিক দেখা
একটি সমাজতান্ত্রিক সমাজের ভিত্তি হচ্ছে উৎপাদনের উপায়ের সামাজিক মালিকানা। সমাজতান্ত্রিক অর্থনীতিতে উৎপাদনের উদ্দেশ্য হচ্ছে ব্যক্তিগত মুনাফা তৈরি নয়, এর উদ্দেশ্য হচ্ছে সকল সদস্যদের বৈষয়িক ও আত্মিক সন্তুষ্টিকরণ। অর্থাৎ সমাজতন্ত্রে উৎপাদন হচ্ছে ব্যবহারের জন্য। যেমন এঙ্গেলস লক্ষ্য করেছেন: "উৎপন্ন দ্রব্য যেখানে প্রথমে উৎপাদককে ও পরে দখলকারীকে দাসত্ববন্ধনে বাঁধে, দখলের সেই পুঁজিবাদী পদ্ধতির জায়গায় তখন আসে দখলের এমন এক পদ্ধতি আধুনিক উৎপাদন-উপায়ের চরিত্র যার ভিত্তি; একদিকে উৎপাদন সচল ও সম্প্রসারণের উপায়স্বরূপ প্রত্যক্ষ সামাজিক দখল, এবং অন্যদিকে জীবিকা নির্বাহ ও উপভোগের উপায়স্বরূপ প্রত্যক্ষ ব্যক্তিগত দখল।"
ঐতিহাসিক ভিত্তি
রাষ্ট্রিক অর্থনীতিতে মার্কসবাদের পূর্বসূরি হলেন ইংরেজ অর্থনীতিবিদ অ্যাডাম স্মিথ এবং ডেভিড রিকার্ডো। তারা দেখান যে সমাজের সমস্ত সম্পদের মূল উৎস হলও শ্রম এবং তাতে করে বৈজ্ঞানিক অর্থনীতির ক্ষেত্র প্রস্তুত করেন। উনিশ শতকের মহান কল্পলৌকিক সমাজতন্ত্রী সাঁ সিমোঁ শার্ল ফুরিয়ে এবং রবার্ট ওয়েন পুঁজিবাদী ব্যবস্থার তীব্র সমালোচনা করেন এবং ভবিষ্যৎ সমাজের প্রধান প্রধান দিকের একটা ছবি দেন। তবে তা প্রতিষ্ঠার পথ দেখান কাল্পনিক পথে। জার্মান দর্শন, ব্রিটিশ অর্থনীতি এবং কল্পলৌকিক সমাজতন্ত্র রূপে মানবজাতির শ্রেষ্ঠ যা কিছু সৃষ্টি, তার বৈধ উত্তরাধিকারী হলও মার্কসবাদ। তবে মার্কস, এঙ্গেলস তাদের তাত্ত্বিক পূর্বসূরিদের ধারাবাহকই ছিলেন না, তারা বিচার করে সেগুলি ঢেলে সাজিয়েছেন, গড়ে তুলেছেন নতুন মতবাদ। তাদের মতবাদে প্রকাশ পায় সবচেয়ে প্রগতিশীল ও বৈপ্লবিক শ্রেণী, প্রলেতারিয়েতের মৌলিক স্বার্থ। মেহনতিদের সামাজিক মুক্তির ইতিহাসে তারা সত্যিকারের এক বিপ্লব ঘটান।
ভিত্তি-উপরিকাঠামোর দ্বন্দ্ব
মার্কসবাদের মতে উৎপাদন ব্যবস্থা বা অর্থনৈতিক ব্যবস্থা হলো ভিত্তি, আর ভিত্তির উপর নির্ভর করে গড়ে ওঠা সাংস্কৃতিক ব্যবস্থা হলো উপরিকাঠামো। মার্কসবাদী রাজনীতি অনুসারে, আগে ভিত্তি, পরে উপরিকাঠামো; আগে অর্থনীতি, পরে সংস্কৃতি। মানুষের জীবন চর্চার ক্ষেত্রে ভিত্তিটাই হলো প্রাথমিক বা মুখ্য উপাদান, আর উপরিকাঠামো হলো গৌণ বা কম গুরুত্বপূর্ণ উপাদান। অবশ্য এখানে উল্লেখ্য যে, ভিত্তি-উপরিকাঠামোর সম্পর্কটা যান্ত্রিক নয়, পরন্তু দ্বান্দ্বিক। অর্থাৎ ভিত্তি উপরিকাঠামোকে গড়ে তোলে, আবার উপরিকাঠামোও ভিত্তির উপর ক্রিয়া করে_এরা পরস্পরকে যুগপৎ দ্বান্দ্বিকভাবে প্রভাবিত করে। মার্কসীয় রাজনীতি ভিত্তি-উপরিকাঠামোকে এইরূপ দ্বান্দ্বিক সম্পর্কের জায়গা থেকে দেখে থাকে।
ঐতিহাসিক বস্তুবাদ
""সমাজ ব্যক্তিদের নিয়ে গঠিত নয়, কিন্তু আন্তঃসম্পর্কের যোগফলকে প্রকাশ করে, সেই সম্পর্কগুলোর ভেতরেই ব্যক্তিগণ দাঁড়ায়।""
ইতিহাসের ঐতিহাসিক বস্তুবাদী তত্ত্ব হচ্ছে সমাজব্যাখ্যার পদ্ধতি। মার্কসের কাছে সমাজের বৈপ্লবিক রূপান্তরের জন্যই সমাজের বৈজ্ঞানিক ব্যাখ্যার প্রয়োজন অনুভূত হয়।
মানুষের সাথে মানুষের সম্পর্কের ক্ষেত্রে দ্বান্দ্বিক বস্তুবাদের প্রয়োগকে ঐতিহাসিক বস্তুবাদ বলা যায়। সমাজবিজ্ঞানের বিভিন্ন শাখার অনুশীলন নয়, সমাজবিজ্ঞানের সাধারণ নিয়মগুলোর অনুশীলনই ঐতিহাসিক বস্তুবাদের কাজ। ঐতিহাসিক বস্তুবাদ সমাজের অতীত ও বর্তমান ঘটনাবলিকে সঠিকভাবে বুঝতে সাহায্য করবার সঙ্গে সঙ্গে শ্রমজীবী জনগণের স্বার্থে সমাজজীবনের রূপান্তর ঘটাতেও সাহায্য করে। এক কথায় সমাজকে সম্যক উপলব্ধিতে সাহায্য করে ঐতিহাসিক বস্তুবাদ।
বিবলিওগ্রাফি
{{Refend}}
ফখরুদ্দিন আল-জায়লায়ী
উসমান বিন আলী জায়লায়ী (আরবি: عثمان بن علي الزيلعي) (মৃত্যু. ১৩৪২) ছিলেন চতুর্দশ শতাব্দীর সোমালি ধর্মতত্ত্ববিদ এবং জেইলার একজন আইনবিদ।
জীবনী
জায়লায়ী তার জীবদ্দশায় মুসলিম বিশ্বজুড়ে ব্যাপকভাবে ভ্রমণ করেছিলেন। অবশেষে তিনি মিশরের কায়রো তে বসতি স্থাপন করেন, যেখানে তিনি আল-আজহার বিশ্ববিদ্যালয়ের রিওয়াক আল জায়লায় অন্যান্য সোমালি শিক্ষার্থীদের সাথে যোগ দেন।
উসমান ইসলামি আইনশাস্ত্রের উপর বেশ কয়েকটি বই লিখেছিলেন, যার মধ্যে একটি ইসলামের হানাফি মাযহাবের একক সবচেয়ে কর্তৃত্বপূর্ণ পাঠ্য হিসাবে বিবেচিত হয়। চারটি খণ্ডে রচিত বইটি তাবাইনুল-হাকাইক লি শারহ কানজুদ দাকা'ইক নামে পরিচিত। এতে তিনি আবু হানিফা র এই উক্তি বর্ণনা করেছেন যে, পূর্বদিকের জনগণের কিবলা পশ্চিম এবং পশ্চিমের জনগণের কিবলা হল পূর্ব এবং উত্তরের জনগণের কিবলা দক্ষিণ এবং দক্ষিণের জনগণের কিবলা উত্তর।
রিডলি জ্যাকবস
রিডলি ডেটামোর জ্যাকবস (Ridley Detamore Jacobs; জন্ম: ২৬ নভেম্বর, ১৯৬৭) এন্টিগুয়ার সুইটস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৯০-এর দশক থেকে ২০০০-এর দশক পর্যন্ত ওয়েস্ট ইন্ডিজ ক্রিকেট দলের নিয়মিত সদস্য ছিলেন ও দলের অধিনায়কত্ব করেন। দলে তিনি মূলতঃ উইকেট-রক্ষক ছিলেন। পাশাপাশি বামহাতি ব্যাটসম্যান হিসেবে সুনাম কুড়িয়েছেন রিডলি জ্যাকবস। ঘরোয়া ক্রিকেটে লিওয়ার্ড আইল্যান্ডসের প্রতিনিধিত্ব করেন তিনি।
খেলোয়াড়ী জীবন
ছয় বছরের খেলোয়াড়ী জীবনে তিনি সর্বমোট ৬৫ টেস্টে অংশ নেন। এ সময়ে স্ট্যাম্পের পিছনে অবস্থান নিয়ে দুই শতাধিক ক্যাচ নেন। এরফলে বিখ্যাত উইকেট-রক্ষক জেফ ডুজনের পর দ্বিতীয় ওয়েস্ট ইন্ডিয়ান হিসেবে তিনি এ কীর্তি গড়েন। ২০১৫ সাল পর্যন্ত টেস্ট ডিসমিসালে তার অবস্থান দ্বাদশ।
নিজস্ব ৩১তম জন্মদিনে ২৬ নভেম্বর, ১৯৯৮ তারিখে দক্ষিণ আফ্রিকার বিপক্ষে তার টেস্ট অভিষেক ঘটে। ২০০০ সালে মেলবোর্নে স্বাগতিক অস্ট্রেলিয়ার বিপক্ষে টেস্টে এক ইনিংসে সর্বাধিক ক্যাচ নিয়ে বিশ্বরেকর্ড গড়েন যা অদ্যাবধি অক্ষত রয়েছে। তিনি ঐ টেস্টে ৭ ক্যাচ নেন। তার এ অর্জনের সাথে যৌথভাবে ওয়াসিম বারি, বব টেলর ও ইয়ান স্মিথ জড়িয়ে রয়েছেন। এছাড়াও, ব্রায়ান লারা’র অপরাজিত ৪০০* রান সংগ্রহের সাথে জ্যাকবসও স্মরণীয় জুটি গড়েন। ঐ খেলায় তিনি সেঞ্চুরি করেছিলেন। ২৯ জুলাই, ২০০৪ তারিখে ইংল্যান্ডের বিপক্ষে সর্বশেষ টেস্টে অংশ নেন।
২৬ মার্চ, ২০০৪ তারিখে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন। সমগ্র খেলোয়াড়ী জীবনে ১৪৭টি ওডিআইয়ে অংশ নিয়েছেন। ২০০৪ ও ২০০৫ সালে যথাক্রমে কোর্টনি ব্রাউন ও কার্লটন বাউয়ের উইকেট-রক্ষণে শক্ত ভূমিকার ফলে তাকে এ স্থান থেকে দূরে সরে আসতে হয়।
জন এফ. কেনেডি
জন ফিট্‌জেরাল্ড কেনেডি বা '''জন এফ. কেনেডি (ইংরেজি: John Fitzgerald Kennedy, বা John F. Kennedy) (মে ২৯, ১৯১৭ – নভেম্বর ২২, ১৯৬৩) মার্কিন যুক্তরাষ্ট্রের ৩৫তম রাষ্ট্রপতি। তিনি JFK''' নামেও পরিচিত। তিনি ১৯৬১ সাল থেকে ১৯৬৩ সালে নিহত হওয়ার আগে পর্যন্ত রাষ্ট্রপতির দায়িত্ব পালন করেন। দ্বিতীয় বিশ্বযুদ্ধের সময় তিনি দক্ষিণ প্রশান্ত মহাসাগরে Motor Torpedo Boat PT-109 এর কমান্ডার হিসেবে দায়িত্ব পালন করেন। এরপর তার পিতা, জোসেফ পি. কেনেডি, সিনিয়র, এর উৎসাহ আর সহযোগিতায় তিনি রাজনীতিতে আসেন এবং U.S. House of Representatives এর Massachusetts's 11th congressional district এ ১৯৪৭ থেকে ১৯৫৩ পর্যন্ত ডেমক্রেটদের প্রতিনিধিত্ব করেন। পরবর্তিতে তিনি সিনেটে ১৯৫৩ থেকে ১৯৬০ পর্যন্ত ডেমক্রেটদের প্রতিনিধিত্ব করেন। ১৯৬০ সালের মার্কিন প্রেসিডেন্ট নির্বাচনে তিনি তৎকালিন উপ-রাষ্ট্রপতি এবং রিপাবলিকান প্রাথী রিচার্ড নিক্সনকে পরাজিত করেন। তিনি থিওডর রুজভেল্ডের পর আমেরিকার দ্বিতীয় কনিষ্টতম রাষ্ট্রপতি, বিংশ শতাব্দীতে জন্ম নেয়া প্রথম রাষ্ট্রপতি, এবং সর্বকনিষ্ট নির্বাচিত রাষ্ট্রপতি। কেনেডি প্রথম ও একমাত্র ক্যাথলিক এবং প্রথম আইরিশ আমেরিকান রাষ্ট্রপতি। কেনেডি একমাত্র আমেরিকান রাষ্ট্রপতি যিনি পুলিৎজার পুরস্কার জিতেছেন। তিনি আন্তর্জাতিক ক্ষেত্রে সবচেয়ে বড় সঙ্কট হিসেবে ১৯৬২ সালের কিউবার ক্ষেপণাস্ত্র সংকট মোকাবেলা করেন। ১৯৬৩ সালের ২২ নভেম্বর কেনেডি আততায়ীর গুলিতে নিহত হন। লি হার্ভি অসওয়াল্ডকে এই ঘটনার জন্য অভি্যুক্ত করা হয়। কিন্তু তার বিচার হয়নি কারণ দুইদিন পরেই জ্যাক রুবি নামক একজনের গুলিতে হার্ভি নিহত হয়। এফবিআই, ওয়ারেন কমিশন এবং হাউস সিলেক্ট কমিটি তদন্ত অনুসারে অসওয়াল্ডই ছিল কেনেডির আততায়ী।
জন্ম
জন এফ কেনেডি ১৯১৭ সালের ২৯মে মার্কিন যুক্তরাষ্ট্রের বিখ্যাত শহর ম্যাসাচুসেট্স এর ব্রুকলীনের এক বিখ্যাত ক্যাথলিক পরিবারে জন্মগ্রহণ করেন। তার পিতা জোসেফ পেটরিক কেনেডি একজন আলু ব্যবসায়ী ছিলেন। পরে তিনি রাজনীতিতে যোগ দেন এবং রাষ্ট্রদূত হিসাবে ইউরোপের অনেক দেশে দায়িত্ব পালন করে। তার মা রোজ এলিজাবেথ ফিটজিরাল্ড কেনেডি একজন সমাজ কর্মী ছিলেন। তার পিতামহ আয়ারল্যান্ড থেকে আলুর ব্যবসা করতে যুক্তরাষ্ট্রে আসে।
প্রাথমিক জীবন ও শিক্ষা
জন এফ কেনেডি তার শৈশবের ১০ বছর কাটে ব্রুকলীনে। এডওয়ার্ড ডেমোশন স্কুলে প্রাথমিক শিক্ষা শুরু করেন।
আরও দেখুন
সাধারণ:
গোমতী নদী (কুমিল্লা)
গোমতী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।
অন্যান্য তথ্য
গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।
উৎপত্তি ও প্রবাহ
গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা সদর উপজেলারগোলাবাড়ি, টিক্কারচর, কাপ্তান বাজারের কাছদিয়ে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লা শহরের উত্তর প্রান্ত এবং ময়নামতির পূর্ব প্রান্ত অতিক্রম করে দাউদকান্দিতে মেঘনা নদীতে মিলিত হয়েছে।
ঢাকা-২৭
ঢাকা-২৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।
ইতিহাস
ঢাকা-২৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
অমিতাভ রায় চৌধুরী
অমিতাভ রায় চৌধুরী একজন ভারতীয় তাত্ত্বিক কণা পদার্থবিদ। তিনি কলকাতা বিশ্ববিদ্যালয়ের রাজাবাজার বিজ্ঞান কলেজের পদার্থবিজ্ঞান বিভাগের একজন সম্মানীয় অবসরপ্রাপ্ত অধ্যাপক এবং আগে তিনি এই কলেজেই স্যার তারক নাথ পালিত চেয়ার প্রফেরসরশিপ সম্মান পেয়েছিলেন। তিনি প্রখ্যাত ভারতীয় পদার্থবিদ অমল কুমার রায়চৌধুরীর ভাগ্নে।.
প্রাথমিক জীবন এবং শিক্ষা
রায়চৌধুরি ভারতের কলকাতায় জন্মগ্রহণ করেছিলেন এবং সাউথ পয়েন্ট স্কুলে (ভারত) পড়াশোনা করেছিলেন। তিনি কলকাতার প্রেসিডেন্সি কলেজে পড়াশোনা করেন এবং সেখান থেকে ১৯৭০ সালে পদার্থবিজ্ঞানে স্নাতক ডিগ্রি অর্জন করেন এবং পরে ১৯৭৩ সালে দিল্লি বিশ্ববিদ্যালয় থেকে স্নাতকোত্তর ডিগ্রি অর্জন করেন। অস্কার ডব্লিউ গ্রিনবার্গের তত্ত্বাবধানে রায়চৌধুরী ১৯৭৭ সালে মেরিল্যান্ড বিশ্ববিদ্যালয় কলেজ পার্ক থেকে কনা পদার্থবিদ্যায় পিএইচডি ডিগ্রি অর্জন করেছিলেন।
গবেষণা এবং কর্মজীবন
অমিতাভ রায় চৌধুরী অক্সফোর্ড বিশ্ববিদ্যালয় এবং মুম্বই -এর টাটা প্রাথমিক গবেষণা কেন্দ্রে (টাটা ফান্ডামেন্টাল রিসার্চ‌ সেন্টার) তার ডক্টরেট পরবর্তী কাজ সম্প‌ন্ন করার পর কলকাতার কলকাতা বিশ্ববিদ্যালয়-এর অন্তর্ভু‌ক্ত রাজাবাজার বিজ্ঞান কলেজ -এ ১৯৮০ সালে পদার্থবিদ্যার অধ্যাপক পদে যোগদান করেন। প্রথমে তিনি সেখানে একজন বিশ্ববিদ্যালয়ের সাধারন অধ্যাপক ছিলেন কিন্তু পরবর্তীকালে তিনি স্যার তারকনাথ পালিত অধ্যাপক সম্মানে সম্মানিত হন। কলকাতা বিশ্ববিদ্যালয়ে কর্মরত থাকাকালীন তিনি সিইআরএন-এ বৈজ্ঞানিক সহযোগী (১৯৮৩ থেকে ১৯৮৪ সাল অবধি) ছিলেন। ১৯৮৮ সাল থেকে ১৯৮৯ সাল অবধি তিনি লরেন্স বার্কলে পরীক্ষাগারে ঊর্ধ্বতন ইন্দো-মার্কিন ফুলব্রাইট ফেলো হিসাবে কাজ করেন। ১৯৯৪ সালে তিনি কেমব্রিজ বিশ্ববিদ্যালয়-এ সিনিয়র মেরি কুরি ফেলো হিসাবে নিযুক্ত ছিলেন। ১৯৯৮ সালে তিনি তিনি ওকলাহোমা রাজ্য বিশ্ববিদ্যালয়ের পরিদর্শ‌ক অধ্যাপক ছিলেন। ২০০৫ থেকে ২০১১ সাল পর্যন্ত তিনি এলাহাবাদের হরিশ-চন্দ্র গবেষণা প্রতিষ্ঠানের পরিচালক ছিলেন। এর পর তিনি আবার কলকাতা বিশ্ববিদ্যালয়ে অনুষদ হিসাবে যোগদান করেন।
অমিতাভ রায় চৌধুরী কণা পদার্থবিজ্ঞানের মধ্যে বিভিন্ন ক্ষেত্রে কাজ করেছেন যার মধ্যে উল্লেখযোগ্য কোয়ান্টাম ক্রোমো-গতিবিদ্যা, গ্র্যান্ড ইউনিফায়েড তত্ত্ব, ধ্রুপদী সমাধান, বাম-ডান প্রতিসাম্যতা, এফ সি এফ এন, অতি প্রতিসাম্যতা, নিউট্রিনো পদার্থ‌বিদ্যা, অতিরিক্ত মাত্রা ইত্যাদি। তার অগ্রণী গবেষণাগুলির মধ্যে অন্যতম অতি প্রতিসাম্য মডেলের সিপি-ভায়োলেশন সম্পর্কিত গবেষণা, অপেক্ষাকৃত কম শক্তিতে কি উপায়ে সমতা পুনরুদ্ধার করা সম্ভব, নিউট্রিনো ভর এবং অতি প্রতিসাম্য মডেলের সাথে পদার্থবিদ্যার অন্যান্য মডেলের মিশ্রণ ইত্যাদি। এইসকল ক্ষেত্র ছাড়াও কোয়ান্টাম বলবিদ্যায় তিনি গুরুত্বপূর্ণ অবদান রেখেছেন। তার ছাত্রদের মধ্যে তিনি একজন অতি পরিচিত এবং শ্রদ্ধেয় শিক্ষক।
পুরস্কার এবং কৃতিত্ব
১৯৮২ সালে ভারতীয় জাতীয় বিজ্ঞান পরিষদ -এর পক্ষ থেকে তিনি তরুন বিজ্ঞানী হিসাবে পুরস্কৃত হন। ১৯৯৭ সালে পদার্থ‌বিদ্যায় তার অগ্রণী কাজ ও ভূমিকার জন্য তিনি বিজ্ঞান ও প্রযুক্তির ক্ষেত্রে শান্তি স্বরূপ ভাটনগর পুরস্কার পেয়েছিলেন যা ভারতে সর্বোচ্চ বিজ্ঞান পুরস্কার হিসাবে বিবেচিত হয়। ১৯৬৭ সালে তিনি জগদীশ চন্দ্র বসু ফেলোশিপ পান। সেই একই বছরে তিনি জাতীয় মেধা শংসাপত্র ও পুরস্কার এবং জাতীয় বিজ্ঞান প্রতিভা অনুসন্ধান শংসাপত্রে ভূষিত হন। তিনি ভারতীয় জাতীয় বিজ্ঞান পরিষদ, জাতীয় বিজ্ঞান পরিষদ, এলাহাবাদ এবং বেঙ্গালুরুর বিজ্ঞান পরিষদের শাখা ইত্যাদি বিভিন্ন গুরুত্বপূর্ণ প্রতিষ্ঠানের সঙ্গে ফেলো হিসাবে সংযুক্ত। তিনি ইতালির ট্রিস্টে আবদুস সালাম নামক আন্তর্জাতিক তাত্ত্বিক পদার্থবিদ্যা প্রতিষ্ঠান (আইসিটিপি) -এর সাথে দুবছর ঊর্ধ্বতন সহযোগী হিসাবে নিযুক্ত ছিলেন। ২০০৫ সালে, রায়চৌধুরীকে মেরিল্যান্ড পূর্বতন ছাত্রসমিতি(মেরিল্যান্ড অ্যালামনাই অ্যাসোসিয়েশন)-এর পক্ষ থেকে থেকে বর্ষসেরা আন্তর্জাতিক প্রাক্তন ছাত্র(অ্যালুমিনি) হিসাবে সম্মান দেওয়া হয়েছিল। তিনি গৌরবঙ্গ বিশ্ববিদ্যালয় এবং উত্তরবঙ্গ বিশ্ববিদ্যালয়ের পক্ষ থেকে তার সম্মানসূচক কার্যের জন্য ডি.এস.সি. উপাধি পান।
স্যালি করাত
স্যালি করাত একটি বহনযোগ্য, যান্ত্রিক, মোটর চালিত করাত। এটি ২০ শতকের প্রথমার্ধে তৈরি। এটি বৃক্ষের শাখা-প্রশাখা কাটার জন্য ব্যবহৃত হত। একটি স্যালি করাতে একটি ইঞ্জিন, একটি বৃত্তাকার করাত এবং একটি চালন দণ্ড থাকে।
বর্ণনা
স্যালি করাতটি ১৯৪৫ সালে কামিংস মেশিন ওয়ার্কস দ্বারা তৈরি করা হয়েছিল  এটি একটি বহনযোগ্য, যান্ত্রিক, মোটরচালিত করাত যা অঙ্গপ্রত্যঙ্গকর্তন (কাটা গাছের কান্ড থেকে শাখা অপসারণ) এবং বাকিং (কাটা এবং ছিন্ন করা গাছকে মোটা মোটা খণ্ডে কাটার) জন্য ব্যবহৃত হয়।
নির্মাণ
একটি স্যালি করাতের বিভিন্ন অংশ:
ইমরান রফিক
ইমরান রফিক (জন্ম: ৩ নভেম্বর ১৯৯৬) একজন পাকিস্তানি ক্রিকেটার। তিনি ২৬ সেপ্টেম্বর ২০১৭ সালে ২০১৭-১৮ কায়েদ-ই-আজম ট্রফিতে সুই নর্দান গ্যাস পাইপলাইনস লিমিটেডের হয়ে প্রথম-শ্রেণীর ক্রিকেটে অভিষেক করেন। তিনি ৬ সেপ্টেম্বর ২০১৮ সালে মুলতানের হয়ে ২০১৮-১৯ কায়েদ-ই-আজম ওয়ানডে কাপে লিস্ট এ ক্রিকেট এ অভিষেক করেন। তিনি ২০১৮-১৯ কায়েদ-ই-আজম ট্রফিতে মুলতানের হয়ে সাত ম্যাচে ৬১০ রানসহ শীর্ষস্থানীয় রান সংগ্রাহক ছিলেন।
মার্চ ২০১৯ সালে, তিনি সিন্ধু দলে ২০১৯ পাকিস্তান কাপের জন্য নাম দেন। সেপ্টেম্বর ২০১৯ সালে, তিনি দক্ষিণ পাঞ্জাব স্কোয়াডে ২০১৯-২০ কায়েদ-ই-আজম ট্রফি টুর্নামেন্টের জন্য নাম দেন। নভেম্বর ২০১৯ সালে, তিনি পাকিস্তান দলে ২০১৯ এসিসি ইমার্জিং টীম এশিয়া কাপের জন্য নাম দেন।
গোপালদী পৌরসভা
গোপালদী পৌরসভা বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত 'খ' শ্রেণির একটি পৌরসভা। গোপালদী পৌরসভা একটি নবগঠিত পৌরসভা। ২৮/০৩/২০১২ সালে সদাসদী ইউনিয়ন বিলুপ্ত করে দিয়ে গঠন হয় গোপালদী পৌরসভার। গোপালদী এবং এ পৌরসভার গ্রে কাপড় রাজধানীর ইসলামপুর সহ সারা দেশের চাহিদা পূরন করছে।
অবস্থান ও সীমানা
গোপালদীর উত্তরে নরসিংদী উপজেলা মাধবদী,পূর্বে ব্রা‏হ্মণবাড়ীয়ার বাঞ্চারামপুর ও কুমিল্লার মেঘনা উপজেলা,দক্ষিনে ও পশ্চিমে আড়াইহাজার উপজেলা অবস্থিত। ১২.৪০ বর্গ কিলোমিটার আয়তনের এ পৌরসভায় মোট গ্রাম রয়েছে ৪১ টি। ঘন বসতিপূর্ন এ পৌরসভায় মোট জনসংখ্যা ৪৫,৬৫০জন। এর মধ্যে পুরুষ ১২,৯৩৩ এবং মহিলা ১২,৭২৩ জন। এ পৌরসভায় মোট ভোটার সংখ্যা ২৪,৫২২ জন এর মধ্যে পুরুষ ভোটার ১২,৫৫২ এবং নারী ভোটার ১১,৯৭০ জন। এ পৌরসভায় রয়েছে ধর্মীয় সম্পৃতি এবং হিন্দু মুসলিমের সহ অবস্থান। এখানে মোট মসজিদ ৬০টি মন্দির ও আশ্রম ১৯ টি। মোট শিক্ষার হার ৮৭% এর মধ্যে পুরুষ শিক্ষার হার ৮২% নারী ৯২%। শিক্ষার জন্য রয়েছে ৯টি প্রাথমিক বিদ্যালয় ৩টি উচ্চ মাধ্যমিক বিদ্যালয় এবং ১টি কলেজ বেসরকারী মাদ্রাসা রয়েছে ২০টি। অসহায় নি:স্ব বিরাট জনগোষ্ঠির জন্য রয়েছে মাসিক ভাতার ব্যাবস্থা। এ পৌরসভায় মোট ৭১১জন দরিদ্র নি:স্ব সহায় সম্বলহীন নারী পুরুষ বর্তমানে বয়স্ক ভাতার সুবিধা পাচ্ছে, বিধবা ভাতা পাচ্ছে ১৫২এবং প্রতিবন্দ্বি ভাতা পাচ্ছে ৬৮ জন। গোপালদী রয়েছে অনেক ছোট বড় হাট-বাজার তার মধ্যে  অন্যতম প্রাচীন এবং বড় বাজার হলো মেঘনার কোলঘেসে গড়ে উঠা গোপালদী বাজার। এখানে রয়েছে শত বছরের পুরানো ঐতিহ্যবাহী সদাসদী জমিদার বাড়ী, চারী ঘাট বাধানো পুকুর যা আমাদের মুঘল শাষকদের মনে করিয়ে দেয়। এখানে শতকর  ৭০% লোক ব্যাসসার সাখে জরিত।
জনপ্রতিনিধি
বর্তমান মেয়রঃ এম.এ হালিম সিকদার
বর্তমান ১ নং ওয়ার্ড কাউন্সিলরঃ মোঃ আক্তার হোসেন ।
বর্তমান ২ নং ওয়ার্ড কাউন্সিলরঃ রাজু আহম্মেদ বাছেদ ।
বর্তমান ৩ নং ওয়ার্ড কাউন্সিলরঃ মোঃ গোলজার হোসেন ভূইয়া ।
বর্তমান ৪ নং ওয়ার্ড কাউন্সিলরঃ হাজী মোঃ হারিছুল হক ।
বর্তমান ৫ নং ওয়ার্ড কাউন্সিলরঃ মিনহাজুর রহমান ।
বর্তমান ৬ নং ওয়ার্ড কাউন্সিলরঃ মোঃ শাহনেওয়াজ মোল্লা ।
বর্তমান ৭ নং ওয়ার্ড কাউন্সিলরঃ মোঃ দুলাল মিয়া ।
বর্তমান ৮ নং ওয়ার্ড কাউন্সিলরঃ মোঃ আনোয়ার হোসেন ।
বর্তমান ১ নং সংরক্ষিত কাউন্সিলরঃ আছমা খানম ।
বর্তমান ২ নং সংরক্ষিত কাউন্সিলরঃ মিসেস সুফিয়া ।
বর্তমান ৯ নং সংরক্ষিত কাউন্সিলরঃ সাহিদা সিকদার ।
জায়ফরনগর ইউনিয়ন
জায়ফরনগর ইউনিয়ন বাংলাদেশের সিলেট বিভাগের মৌলভীবাজার জেলার জুড়ী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান ১। শাহা পুর জামেয়া ইসলামীয়া দাখিল মাদরাসা ২। শাহপুর প্রাথমিক বিদ্যালয় ৩। দীগল বাক সরকারি প্রাথমিক বিদ্যালয় ৪। পশ্চিম গোবিন্দ পুর সরকারি প্রাথমিক বিদ্যালয় ৫। হাসনা বাদ সরকারি প্রাথমিক বিদ্যালয় ৬। বাহাদুর পুর চেরাগ আলী সরকারি প্রাথমিক বিদ্যালয়ে ৭। চাটেরা সরকারি প্রাথমিক বিদ্যালয় ৮। চম্পকলতা সরকারি প্রাথমিক বিদ্যালয় ৯। বিশ্বনাথ পুর সরকারি প্রাথমিক বিদ্যালয় ১০। ভোগতেরা সরকারি প্রাথমিক বিদ্যালয় ১১। মানিক সিংহ সরকারি প্রাথমিক বিদ্যালয় ১২। জায়ফর নগর উচ্চ বিদ্যালয় ১৩। বাহাদুর পুর হাফিজিয়া ইবতেদায়ী মাদরাসা ১৪। হযরত শাহ্ খাকী (রঃ) হাফিজিয়া মাদরাসা ১৫। জায়ফর নগর মহিলা দাখিল মাদরাসা ১৬। হযরত শাহ্ খাকী রঃ ইসলামীয়া আলিম মাদরাসা ১৭। ভোগতেরা দারুল কোরআন মাদরাসা ১৮। কন্টিনালা আতিকিয়া হাফিজিয়া মাদরাসা ১৯। বেলাগাঁও সরকারি প্রাথমিক বিদ্যালয়। ২০। পশ্চিম বেলাগাঁও সরকারি প্রাথমিক বিদ্যালয় ২১। দঃ জাঙ্গীরাই সরকারি প্রাথমিক বিদ্যালয় ২২। মক্তদির বালিকা উচ্চ বিদ্যালয় ২৩। দক্ষিণ জাঙ্গীরাই দাখিল মাদরাসা ২৪। নয়াগ্রাম শিমুলতলা দাখিল মাদরাসা ২৫। উত্তর জাঙ্গীরাই সরকারি প্রাথমিক বিদ্যালয় ২৬। ভবানি পুর সরকারি প্রাথমিক বিদ্যালয় ২৭। সিকান্দার মাহমুদা উচ্চবিদ্যালয় ২৮। জুড়ী জালালিয়া হাফিজিয়া দাখিল মাদরাসা ২৯।  কে বি এহিয়া সরকারি প্রাথমিক বিদ্যালয়
দর্শনীয় স্থান
১। হাকালুকি হাওর। (শীত কালে অতিথি পাখি) ২। শাহ গরীব খাকী (রঃ) এর রওজা শরীফ। ৩। উপজেলা পরিষদ কমপ্লেক্স। ৪। বজিটিলা রাবার বাগান।
জনপ্রতিনিধি
বর্তমান চেয়ারম্যান--'''হাজী মাছুম রেজা
সাইতামা প্রশাসনিক অঞ্চল
সাইতামা প্রশাসনিক অঞ্চল (埼玉県? সাইতামা কেন্‌) হল জাপানের মূল দ্বীপ হোনশুর কান্তোও অঞ্চলে অবস্থিত একটি স্থলবেষ্টিত প্রশাসনিক অঞ্চল। এর রাজধানী সাইতামা নগর।
ইতিহাস
ঐতিহাসিকভাবে সাইতামা প্রশাসনিক অঞ্চল উর্বর কৃষিজমি অধ্যুষিত হিসেবে পরিচিত। তাই একে কান্তোও অঞ্চলের ভাঁড়ার বলা হয়। এদো যুগে অনেক ফুদাই দাইমিয়ো এই অঞ্চলের শাসক ছিলেন।
দ্বিতীয় বিশ্বযুদ্ধের পর টোকিও মহানগরের দ্রুত পরিবরধন নিকটবর্তী সাইতামা প্রশাসনিক অঞ্চলের উপর প্রভাব ফেলে। ১৯৬০ খ্রিঃ থেকে এখানকার জনসংখ্যা বেড়েছে প্রায় তিনগুণ। এখানকার অধিকাংশ নগর রেলপথে টোকিওর সাথে সংযুক্ত, এবং এগুলি কার্যত টোকিওর বসতি ও বাণিজ্য এলাকারই পরিবর্ধন হিসেবে কাজ করে।
ভূগোল
সাইতামার পার্শ্বস্থ প্রশাসনিক অঞ্চলগুলি হল টোকিও, চিবা, তোচিগি, গুন্‌মা, নাগানো এবং য়ামানাশি। এর বিস্তার পূর্ব-পশ্চিমে ১০৩ কিমি ও উত্তর-দক্ষিণে ৫২ কিমি; আয়তন ৩৭৯৮ বর্গ কিমি।
সাইতামা প্রশাসনিক অঞ্চলের ভূমিরূপ প্রধানত হাচোওজি টেকটনিক রেখা দ্বারা প্রভাবিত। এই রেখাটি পশ্চিমের পার্বত্য অঞ্চলের মধ্য দিয়ে পূর্বের নিম্নভূমি পর্যন্ত প্রসারিত আছে। সমগ্র অঞ্চলটির ভূমিঢাল পশ্চিম থেকে পূর্বদিকে। পূর্বাঞ্চলের নিম্নভূমি ও নিচু মালভূমি সাইতামার ৬৭.৩ শতাংশ অধিকার করে আছে।
পূর্বে অবস্থিত কান্তোও সমতলের অংশটিকে পুনরায় নয়টি ছোট ছোট অংশে ভাগ করা যায়। হিকি পাহাড় ও সায়ামা পাহাড় কান্তোও পর্বতমালা সংলগ্ন। অন্যান্য উপাঞ্চলগুলি পলল সমভূমি। দক্ষিণ প্রান্তে ফুরুতোনে নদী ও আরাকাওয়া নদীর মাঝখানে আছে ওওমিয়া মালভূমি।
প্রশাসনিক অঞ্চলটির পশ্চিম ভাগে আছে কান্তোও পর্বতমালা। এর কেন্দ্রে আছে চিচিবু উপত্যকা। উচ্চতম শৃঙ্গগুলি হল সান্‌পোও পর্বত (২৪৮৩ মি) এবং কোওবুশি পর্বত (২৪৭৫ মি)। আরাকাওয়া নদী কোওবুশি পর্বত থেকে উৎপন্ন হয়েছে। চিচিবু উপত্যকার পূর্বের অংশটি নিচু পাহাড়বিশিষ্ট।
পর্যটন
সাইতামা প্রশাসনিক অঞ্চলের জনপ্রিয় পর্যটনকেন্দ্রগুলির অধিকাংশই উত্তর-পশ্চিমে চিচিবু অঞ্চলে কেন্দ্রীভূত। এটি একটি পাহাড়ময় ও নাতিউচ্চ পর্বতবিশিষ্ট অঞ্চল, এবং প্রাকৃতিক সম্পদে অত্যন্ত সমৃদ্ধ। সহজ রেল যোগাযোগ ব্যবস্থা এই অঞ্চলটিকে স্থানীয় জনগণের মধ্যে পর্যটন গন্তব্য হিসেবে আকর্ষণীয় করে তুলেছে।
ম্যাসকট
কোবাতোন নামক একটি ইউরেশীয় কলার্ড ঘুঘুপাখি সাইতামা প্রশাসনিক অঞ্চলের ম্যাসকট তথা প্রশাসনিক অঞ্চলের প্রতীকী পাখি। প্রকৃতপক্ষে ২০০৪ এ অনুষ্ঠিত ঊনষষ্টিতম বার্ষিক জাতীয় অ্যাথলেটিক ক্রীড়া প্রতিযোগিতার ম্যাসকট হিসেবে পাখিটিকে নির্বাচন করা হয়েছিল। পরের বছর রীতিমত গভর্নরের চিঠি ও সাড়ম্বর অনুষ্ঠানের মাধ্যমে তাকে প্রশাসনিক আঞ্চলিক ম্যাসকটের মর্যাদা দেওয়া হয়।
ইসমাইল ইবনে উসমান
ইসমাইল ইবনে উছমান (আরবি: اسماعيل بن عثمان) ইবনে আবদুল কারীম আল-কুরাইশী, রাশিদুদ্দীন আদ-দিমাশকী ইবনুল মুআল্লিম নামে পরিচিত। তিনি অসাধারণ মেধা ও কৃতিত্বের জন্য বিপুল যশ ও সম্মান অর্জন করেছেন। হাদীস, তাফসীর, ফিকহ, উসূল, কালাম, ন্যায়শাস্ত্র, দর্শন এবং আরবি ভাষা ও সাহিত্যের একজন বিশেষজ্ঞ ইমাম হিসাবে তিনি সুখ্যাত ছিলেন।
জন্ম
তিনি ৬২৩ হিজরী মোতাবেক ১২২৬ সনে জন্মগ্রহণ করেন।
শিক্ষালাভ
তিনি দামিশকের খ্যাতনামা আলিমদের নিকট তিনি বিভিন্ন বিষয়ে শিক্ষালাভ করেন। বাল্যকালে ফিকহশাস্ত্র অধ্যয়ন করেন শায়খ জামালুদ্দীন আল-হুসায়নীর কাছে। ইমামুল কুবরা আলী ইবনে মুহাম্মদ আল-হামদানী আস-সাখাবীর নিকট তাজবীদসহ কুরআন কারীমের সাত কেরাত গভীরভঅবে অধ্যয়ন করেন। এতদ্ব্যতীত তিনি ফিকহশাস্ত্র এবং আরবি ভাষা ও সাহিত্য বিশেষভাবে ইবনুস যুবায়দীর কাছে অধ্যয়ন কনের।
কর্ম জীবন
অধ্যাপনা ও গুরুত্বপূর্ণ বিষয়ে ফাতওয়া দান ছিল তার প্রধান কাজ।
ছাত্র
তার অসংখ্য শাগরিদের মধ্যে তার পুত্র শায়খ ইউসুফ আল-কুরাইশী, তাকিউদ্দীন ও শায়খ ইবনে হাবিব বিশেষভাবে উল্লেখযোগ্য।
প্রশংসা
আল্লামা যাহাবী ও আল্লামা জালালুদ্দীন সুয়ূতী তার বিদ্যাবত্তা ও নিরাসক্ত সহজ সরল জীবন যাপনের ভূয়সী প্রশংসা করেন।
মৃত্যু
৭১৪ হিজরী মোতাবেক ১৩১৪ খ্রীষ্টাব্দে ৯১ বৎসর বয়সে ইনতিকাল করেন। ইনতিকালের দুই বৎসর পূর্বে তার স্মৃতিবিভ্রম ঘটে ছিল।
কুয়ান ম্যাকার্থি
কুয়ান নীল ম্যাকার্থি (Cuan McCarthy; জন্ম: ২৪ মার্চ, ১৯২৯ - মৃত্যু: ১৪ আগস্ট, ২০০০) নাটাল প্রদেশের পিটারমারিৎজবার্গে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কুয়ান ম্যাকার্থি।
শৈশবকাল
ভিক্টর ও ফাইলিস ম্যাকার্থি দম্পতির পাঁচ সন্তানের অন্যতম ছিলেন তিনি। পিটারমারিৎজবার্গের বাইরে গ্লেনাহোমের লেবু বাগান ও গবাদিপশুর খামার এলাকায় কুয়ান ম্যাকার্থি তার শৈশবকাল অতিবাহিত করেন। সেখানে তার মাতা রোডেশিয়ান রিজব্যাক কুকুর উৎপাদনের সাথে জড়িত ছিলেন। মারিৎজবার্গ কলেজ থেকে তিনি তার মাধ্যমিক শিক্ষা সম্পন্ন করেন।
আন্তর্জাতিক ক্রিকেট
১৯ বছর বয়সে জাতীয় দলের পক্ষে প্রথমবারের মতো খেলার জন্যে কুয়ান ম্যাকার্থিকে আমন্ত্রণ জানানো হয়। ছয় ফুট দুই ইঞ্চি (১.৮৮ মি.) উচ্চতার অধিকারী ছিলেন তিনি। প্রকৃত মানসম্পন্ন বোলার হিসেবে তিনি মৃত্যুদূত আকারে অফ-কাটারের সুচারু প্রয়োগ ঘটাতে পারতেন। ১৯৪৮ থেকে ১৯৫১ সময়কালে দক্ষিণ আফ্রিকার পক্ষে ১৫ টেস্টে বোলিং উদ্বোধনে নেমেছিলেন। ব্যাটসম্যান হিসেবে মোটেই সুবিধে করতে পারেননি। স্বল্প কয়েকজন টেস্ট ক্রিকেটারের অন্যতম হিসেবে সমগ্র খেলোয়াড়ী জীবনে রানের তুলনায় উইকেট পেয়েছেন অধিক।
সমগ্র খেলোয়াড়ী জীবনে পনেরো টেস্টে অংশগ্রহণের সুযোগ পেয়েছিলেন তিনি। ১৬ আগস্ট, ১৯৪৮ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে কুয়ান ম্যাকার্থি’র। সতেজ পিচে তিনি সেরা বোলিং প্রদর্শনে সক্ষম ছিলেন। টেস্ট অভিষেকে দারুণ বোলিংশৈলী প্রদর্শন করেন। কিংসমিডে নিজ শহরে সফরকারী ইংরেজ দলের বিপক্ষে দ্বিতীয় ইনিংসে ৬/৪৩ পান। শেষ খেলাটিতে আরও পূর্ণাঙ্গ শক্তি প্রয়োগে মারাত্মক বোলিংয়ে অগ্রসর হয়েছিলেন। তবে, ১৯৫১ সালে ইংল্যান্ড গমনে হিতে বিপরীত হয়ে যায়। ওল্ড ট্রাফোর্ডে ব্যাটিং উপযোগী পিচে তেমন সফলতা পাননি। ১৯৫১ সালে প্রথম-শ্রেণীর খেলোয়াড়ী জীবন শেষ করাকালীন পঁয়তাল্লিশটি খেলায় অংশ নিয়ে সর্বোচ্চ ইনিংস খেলেছিলেন মোটে সাত।
ঘরোয়া ক্রিকেট
১৯৫২ সালে কুয়ান ম্যাকার্থি কেমব্রিজের পেমব্রুক কলেজে ভর্তি হন। এরফলে ক্রিকেটবোদ্ধাদের কাছে গুরুত্বপূর্ণ পদক্ষেপ হিসেবে বিবেচিত হয়। অত্যন্ত সুন্দর বোলিংশৈলী প্রদর্শন করে গড়ে সতেরো রানের অল্প বেশি খরচায় চুয়াল্লিশ উইকেট তুলে নেন। তবে, ১৯০৮ সালের পর ওরচেস্টারের খেলায় প্রথম বোলার হিসেবে বল নিক্ষেপের কারণে নো-বলের ডাক শুনলে বিতর্কের কেন্দ্রবিন্দুতে উপনীত হন তিনি। তাসত্ত্বেও, খেলাটির বাদ-বাকি সময়ে তাকে বোলিং করার অনুমতি দেয়া হয়েছিল। এরপর লর্ডসে ও স্কারবোরা উৎসবের খেলায় জেন্টলম্যানের সদস্যরূপে খেলেন কুয়ান ম্যাকার্থি।
দলে বড় ধরনের বোলিং শক্তির অধিকারী হওয়া সত্ত্বেও প্রথম-শ্রেণীর ক্রিকেটে তাকে আর না দেখার কথা ঘোষণা করেন। ১৯৫২ সালে কেমব্রিজের শিক্ষা সমাপান্তে ইংল্যান্ডেই বসবাস করতে থাকেন তিনি। এ পর্যায়ে ১৯৫২-৫৩ মৌসুমে অস্ট্রেলিয়া সফরে দলের অন্যতম সদস্য হিসেবে ভাবা হলেও তাকে আর রাখা হয়নি। এরপর ডরসেটের পক্ষে মাইনর কাউন্টিজ চ্যাম্পিয়নশীপে ক্রিকেট খেলতে থাকেন। কয়েক বছর খেলার পর দক্ষিণ আফ্রিকায় প্রত্যাবর্তন করে খামারি হিসেবে আবির্ভূত হন।
ব্যক্তিগত জীবন
৩০ জানুয়ারি, ১৯৫৪ তারিখে মার্গারেট গিলিয়ান ট্রটার নাম্নী এক রমণীর পাণিগ্রহণ করেন। এ দম্পতির ফিলিপ্পা জেন, নিকোলাস হিউলেট ও সারা ভিক্টোরিয়া নাম্নী তিন কন্যা ছিল। ১৯৭২ সালে রোডেশীয় ভ্যালেরি জোয়ান পারহ্যামের সাথে বৈবাহিক সম্পর্ক স্থাপন করেন। এ সংসারে অ্যাঙ্গাস নীল কুয়ান নামীয় সন্তান জন্মগ্রহণ করে।
১৪ আগস্ট, ২০০০ তারিখে ৭১ বছর বয়সে ট্রান্সভালের জোহেন্সবার্গে কুয়ান ম্যাকার্থি’র দেহাবসান ঘটে।
চন্দননগর পৌরসংস্থা
চন্দননগর পৌরসংস্থা বা সিএমসি হ'ল নাগরিক সংস্থা যা পশ্চিমবঙ্গ, ভারতের হুগলি জেলার চন্দননগর মহকুমার চন্দননগর এবং তার আশেপাশের অঞ্চলগুলি (মানকুন্ডু) পরিচালনা করে।
ইতিহাস
১৬৭৩ থেকে চন্দননগরে একটি ফরাসী ট্রেডিং পোস্ট ছিল। এটি ১৬৮৮ সালে স্থায়ী ফরাসি বন্দোবস্তে পরিণত হয়। ১৯৫০ সাল অবধি ভারত সরকার চন্দননগর প্রশাসনের দায়িত্ব গ্রহণের সময় পর্যন্ত এটি ফরাসী ভারতের একটি অংশ ছিল। ১৯৫৪ সালের ২ অক্টোবর এটি পশ্চিমবঙ্গ রাজ্যে একীভূত হয়।
ভূগোল
১৯৮১ সালে মোট জনসংখ্যার ২৭.২০% প্রধান শ্রমিক ছিল এবং ৭২.৮০% চন্দনারনগর পৌর কর্পোরেশনে অ-শ্রমিক ছিল এবং মোট প্রধান শ্রমিকদের ৮৮.৭৭% ছিল শিল্প শ্রমিক। এটি নিম্নলিখিত হিসাবে ব্যাখ্যা করা যেতে পারে: যদিও এই অঞ্চলের পৌর অঞ্চলগুলিতে শিল্প কার্যক্রমগুলি বিশিষ্ট, জনসংখ্যার প্রধান অংশটি যাত্রী এবং অভিবাসীরা এই অঞ্চলে কর্মসংস্থান খুঁজে পান ।
স্বাস্থ্যসেবা
চন্দননগর মহকুমা হাসপাতাল, ২৫০ শয্যা বিশিষ্ট রুপালাল নন্দী ক্যান্সার গবেষণা কেন্দ্র, ৩০ টি শয্যা বিশিষ্ট, চন্দনারনগর পৌর কর্পোরেশন এলাকায় অবস্থিত।
নির্বাচন
২০১৫ সালের চন্দনারনগর পৌর কর্পোরেশনের নির্বাচনে তৃণমূল কংগ্রেস 21 টি আসন, সিপিআই (এম) 7 আসন, ফরোয়ার্ড ব্লক 1 আসন, কংগ্রেস 3 আসন এবং বিজেপি 1 আসন জিতেছে।
২০১০ সালের চন্দনারনগর পৌর কর্পোরেশনের নির্বাচনে তৃণমূল কংগ্রেস ২৩ টি আসন, সিপিআই (এম) seats টি আসন, ফরোয়ার্ড ব্লক ১ টি আসন এবং স্বতন্ত্রীরা ২ টি আসন পেয়েছে।
২০১০ সালের পৌর নির্বাচন সম্পর্কে দ্য গার্ডিয়ান লিখেছিলেন, "আজকের পৌরসভা নির্বাচনগুলি দশক ধরে আলাদা নয়: ১৯৭০ এর দশক থেকে প্রায় কোনও বিরতি ছাড়াই পশ্চিমবঙ্গের প্রধান শহরগুলিতে বন্দী কমিউনিস্টরা বিপর্যয়ের মুখোমুখি হয়েছেন ... এবার পরাজয় সম্ভবত চূড়ান্ত হওয়ার সম্ভাবনা রয়েছে এবং ভারতীয় কমিউনিস্ট পার্টি-মার্কসবাদী (সিপিআইএম) এর জন্য শেষের সূচনার ইঙ্গিত দিতে পারে। "
২০০৫ সালের চন্দননগর পৌর কর্পোরেশনের নির্বাচনে সিপিআই (এম) ২০ টি আসন, তৃণমূল কংগ্রেসকে ১০ টি আসন এবং অন্যরা ৩ টি আসন পেয়েছিল।
উত্তর হামছাদী ইউনিয়ন
উত্তর হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
অবস্থান ও সীমানা
লক্ষ্মীপুর সদর উপজেলার সর্ব-উত্তরে উত্তর হামছাদী ইউনিয়নের অবস্থান। এ ইউনিয়নের দক্ষিণে দক্ষিণ হামছাদী ইউনিয়ন, দক্ষিণ-পূর্বে পার্বতীনগর ইউনিয়ন, পূর্বে বশিকপুর ইউনিয়ন ও রামগঞ্জ উপজেলার করপাড়া ইউনিয়ন, উত্তরে রামগঞ্জ উপজেলার লামচর ইউনিয়ন এবং পশ্চিমে রায়পুর উপজেলার বামনী ইউনিয়ন অবস্থিত।
প্রশাসনিক কাঠামো
উত্তর হামছাদী ইউনিয়ন লক্ষ্মীপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দর্শনীয় স্থান
১➤ইসহাক জমিদার বাড়ি। ২➤হামছাদী বেড়ীবাঁধ ৩➤হাসন্দী মা ও শিশু হাসপাতাল রোড। ৪➤বাসু বাজার শহীদ সমাধি।
দক্ষিণ এশিয়ার ইতিহাসের রূপরেখা
দক্ষিণ এশিয়ার ইতিহাস – দক্ষিণ এশিয়া ভারত উপমহাদেশ অন্তর্গত সমসাময়িক রাজনৈতিক সত্তা এবং এর সাথে সম্পৃক্ত দ্বীপকে কেন্দ্র করে গড়ে ওঠে। ফলে দক্ষিণ এশিয়ার ইতিহাস হল ভারত, পাকিস্তান, বাংলাদেশ, নেপাল, আফগানিস্তান, ভুটান এবং দ্বীপরাষ্ট্র শ্রীলঙ্কা ও মালদ্বীপের ইতিহাস।
প্রস্তর যুগ
দক্ষিণ এশিয়ার প্রস্তর যুগ  (৫০০০০–৩০০০ খ্রিস্টপূর্বাব্দ)
লৌহ যুগ
লৌহ যুগীয় ভারত  (১২০০–২৩০ খ্রিস্টপূর্বাব্দ)
মধ্যযুগ
ভারতের আদি মধ্যযুগীয় রাজ্যসমূহ  (২৩০ খ্রিস্টপূর্বাব্দ–১২৭৯ খ্রিস্টাব্দ)
মধ্যযুগের সমাপ্তি
Late medieval period  (১২০৬–১৫৯৬)
প্রারম্ভিক আধুনিক যুগ
প্রারম্ভিক আধুনিক যুগ  (১৫২৬–১৮৫৮)
ইউরোপীয় ঔপনিবেশিক যুগ
ঔপনিবেশিক ভারত  (১৫১০–১৯৬১ খ্রিস্টাব্দ)
শ্রীলঙ্কা রাজ্য
Kingdoms of Sri Lanka
জাওয়াদ বিন দাউদ
জাওয়াদ বিন দাউদ (جواد بن داود; জন্ম: ৩০ আগস্ট ১৯৮৬) হলেন একজন ফরাসি-মরোক্কান পলাতক আসামি, যিনি ২০১৫ সালের নভেম্বরে প্যারিসে সন্ত্রাসী হামলার সাথে যুক্তদের (বিশেষ করে আক্রমণের মূলহোতা আব্দুল হামিদ আবাউদ) সহায়তার জন্য অভিযুক্ত হয়েছেন। আবাউদ ও আক্রমণে জড়িত সাকিব আক্রুহকে সহায়তার জন্য ২০১৯ সালের মার্চ মাসে বিন দাউদকে চার বছরের কারাদণ্ড দেওয়া হয়। এর আগে ২০১৮ সালেই বিন দাউদ আগের একটি মামলা থেকে খালাস পান। ২০১৯ সালের আগস্ট মাসে একজন জেলরক্ষককে ধমকি দেওয়ার জন্য তাকে আরও অতিরিক্ত ৬ মাস কারাদণ্ড দেয়া হয়।
প্যারিস হামলার পূর্বেও বিন দাউদের মারাত্মক অপরাধ সংঘটনের ইতিহাস ছিল। ২০০৬ সালে সে তার সবচেয়ে কাছের বন্ধু ডেভিডকে ঝগড়ার সূত্রে হত্যা করে। বিন দাউদ তার আরেকজন বন্ধুকে মুঠোফোন চুরির জন্য মিথ্যা দোষারোপ করছিল। এরপর ইচ্ছাকৃতভাবে মানুষকে জবাই করে হত্যার জন্য তাকে ৮ বছরের কারাদণ্ড দেয়া হয় (যার মধ্যে সে শুধু ৬ বছর জেল খাটে)।